Groot skade na gemeenskap reg in eie hande neem | Maroela Media
Groot skade na gemeenskap reg in eie hande neem
'n Gemeenskap buite Burgersfort in Limpopo het die week reg in eie hande geneem en drie vermeende rowers ernstig aangerand en familielede van die verdagtes se eiendom vernietig.
Kol. Moatshe Ngoepe, woordvoerder van die polisie, het gesê die voorval het in die Kgautswane Makgwareng-nedersetting plaasgevind. "Dit word beweer dat gemeenskapslede drie verdagtes, tussen 21 en 26 jaar oud, vasgetrek het en hulle daarvan beskuldig het dat hulle by huisbrake in die omgewing betrokke is."
Volgens Ngoepe is daar glo vermoedelik gesteelde goedere in die verdagtes se besit gevind. "In plaas daarvan dat die gemeenskapslede die polisie ingelig het en die verdagtes oorgegee het, het hulle reg in eie hande geneem en die verdagtes aangerand tot hulle hul beweerde vierde medepligtige geïdentifiseer het."
Gemeenskapslede het twee huise en 'n motor wat glo aan familielede van die verdagtes behoort aan die brand gesteek en vernietig.
Die polisie is later ontbied en het vinnig opgetree om die drie verdagtes in hegtenis te neem. Die vierde verdagte het hom later by die Leboeng-polisiestasie oorgegee.
Volgens Ngoepe is drie gemeenskapslede, tussen 33 en 41 jaar oud, in hegtenis geneem in verband met die geweld en word nog inhegtenisnemings verwag. Sake van brandstigting, kwaadwillige saakbeskadiging en openbare geweld word ondersoek. Die verdagtes sal binnekort in die hof verskyn.
Lt.genl. Nneke Ledwaba, provinsiale polisiekommissaris, het gemeenskapslede gewaarsku om nie die reg in eie hande te neem nie en die geweld veroordeel.
Mantashe, Ramaphosa gaan by Zondo-kommissie getuig
Mooi. Dis hoe mense saam staan. Nie soos die wit nasie nie. As dit wit nasie was dan was daar seker eers 'n meeting met die Government en 'n sub committee gestig en dan 'n jaar later is alles nog dieselfde.
Dis reg leer hulle n les. Our people speel nie met our people nie.
Eintlik vra die gemeenskap (almal van ons ook) dat lyfstraf onder toesig weer ingestel word. Die tronke sal nie meer oorvol wees en menigmaal is voel die regte medisyne.